**«Ұлағатты ұстаз»**

 Білім , ең алдымен,тіл арқылы, әсіресе ана тілі арқылы игеріледі. Сондықтан ана тілінің осындай қасиетін ерекше бағалап, қадірлейтін мейірімді , алғыр ұстаз Шілдебаева Зере Айтбайқызы жайында сөз еткім келеді. Ана тілін жетік меңгерген қазақ тілімен әдебиет пәндерінің мұғалімі Зере Айтбайқызы Павлодар қаласының №21 “Жалпы орта білім беру мектебінде” ММ қызмет етеді. 8 “Б” сынып жетекшісі. Ата-аналармен тығыз байланыста болып, әр оқушының тілін тауып, олардың жоғары жетістіктерге жетуіне қол ұшын беруге білімін аямай,еңбектенеді. Биылғы 2013-2014 оқу жылының қазан айында өткен қалалық Мұқағали Мақатаев оқулары, және “Абай оқулары” қалалық сайысында жүлделі орындарға ие болды. Мерекелік шаралар өткізу барысында да ата-аналар, яғни біздермен ақылдасып, хабарласып,өте тығыз байланыста болады.Әр мерекелік мектеп шараларында сынып оқушыларымен ата-аналарымен бірге өткізеді.

 Мектепте бірнеше жыл ұстаздық еткен, қазіргі кезде зейнеткер қарт ұстаздарды құрметтеуді деұмытпайды. Бұған дәлел зейнеткер ұстаз Волкова Мария Иванқызының шексіз алғыстары.

Ал енді осы мектептің №11 Қазақ тілі мен әдебиет кабинетіне кіре қалсаңыз , іші таза, әрі жарық, құжаттары орын-орында тұрғанына көз жеткізесіз .Осындай жаңа заман талабына сай жабдықталған кабинетте білім алған балаларымыздан, болашақта зор үміт күтеміз.Бұл көріністің дәлелі биылғы қалалық қазақ тілі мен әдебиеті кабинеттері байқау- сайысына, кабинетті сапалы дайындағаны үшін берілген қалалық білім беру бөлімінің басқармасыбасшылығынан “Алғыс хат”.

Бүгін білімнің заманы. Тал бесіктен жер бесікке дейін іздену әрбір саналы адамның ұстанған жолы. Әріптестерінің арасында ізденімпаздығымен және жаңашылдығымен көзге түсіп, уақыт ағымын, заман талабын тап баса білетін сергек ұстаз Шілдебаева Зере Айтбайқызы,- деп нық айта аламын.

Алғыс білдірушілер: зейнеткер ұстаз Волкова М.И., ата-ана: Ахметова Ж.Ж. және т.б.